b"\n_START_ARTICLE_\nBlokus\n_START_PARAGRAPH_\nBlokus je abstraktna strate\xc5\xa1ka igra na deski za dva do \xc5\xa1tiri igralce. Izumil jo je Bernard Tavitian, prvi\xc4\x8d pa jo je izdalo leta 2000 francosko podjetje Sekko\xc3\xafa. Prejela je ve\xc4\x8d nagrad, med njimi leta 2003 nagrado Mensa Select in nagrado 2004 Teacher's Choice Award. Leta 2009 so jo prodali ameri\xc5\xa1kemu podjetju za izdelavo igra\xc4\x8d Mattel.\n_START_SECTION_\nRazli\xc4\x8dice za dva in tri igralce\n_START_PARAGRAPH_\nPravila igre Blokus dovoljujejo tudi igranje dveh ali treh igralcev. V igri za dva igralca vsak igralec vzame dve barvi. V igri za tri igralce eden od njih vzame dve barvi ali pa se figure \xc4\x8detrte barve postavljajo na nestrate\xc5\xa1ki na\xc4\x8din."